<classify> RWANDA imekuwa nchi ya kwanza katika Jumuiya ya Afrika Mashariki kutoa elimu kwa wavulana namna ya kuwaheshimu na kuwalinda wasichana dhidi ya udhalilishaji wa kijinsia.Mafunzo hayo yanayofanyika kila baada ya masomo ya kawaida na yanatajwa kuwa njia bora ya kukabiliana na unyanyasaji huo na udhalilishaji wa kijinsia unaofanywa kwa wanawake na wasichana katika mataifa mengi.Katika kijiji kilicho nje ya mji mkuu Kigali, kundi la wavulana wanatumia muda wao wa jioni kujifunza jinsi ya kuzuia ukatili wa kijinsia na kuleta usawa kati ya wanawake na wanaume. Wakati wavulana wakijifunza kuwaheshimu na kulinda wasichana dhidi ya unyanyasaji na udhalilishaji kijinsia, wasichana hufundishwa uwekezaji wasitegemee wavulana na wanaume.Hiyo inatajwa kama moja ya njia ya kuwakinga wasichana na wanawake dhidi ya udhalilishaji wa wanaume. Pia hupewa mafunzo ya afya ya uzazi na jinsi ya kudhibiti familia zao baadaye. Wavulana wanapewa mafunzo ya namna ya kuripoti dhuluma na unyanyasaji wa wasichana katika mamlaka husika pamoja na kuwaheshimu wanawake katika maisha yao kama wenza wao.Kila jioni wavulana na wasichana hugawanywa sehemu tofauti na kupewa mafunzo na njia za kuboresha maisha ya wanawake nchini Rwanda. Baadhi ya wahusika katika mafunzo walisema ni wakati muafaka wavulana Rwanda kumaliza udhalilishaji na unyanyasaji wa wasichana na kuripoti yeyote atakayeendeleza tabia hiyo ovu.Sasa ninaweza kumlinda dada yangu, ikiwa tutaona ghasia kama hizo, tunaziripoti katika mamlaka zinazohusika na kuhakikisha kuwa watu ambao wamezitekeleza wameshtakiwa na kuchukuliwa hatua, alisema Rini Mutijima, mvulana mwenye miaka 18 katika shule hiyo. Katika shule iliyopo wilayani Ruhango kwa siku moja wavulana wanaweza kujifunza hedhi na siku inayofuata kuzuia kuwadhulumu wanawake kifedha na mara moja kwa wiki wavulana hushiriki mjadala wanavyoweza kumaliza udhalilishaji na dhuluma zaidi za wanawake.Shule hizo zilizopo Rwanda zimewafunza zaidi ya wasichana 47,000 na wavulana 19,000. Malengo ni kuwafanya wavulana na wanaume kufahamu na kulinda wanawake na wasichana. Tunasoma Historia, tunasoma kuelewa kuhusu siku zilizopita na hii hutusadia kuzuia wengine kuwapiga wake zao katika siku zijazo, anasema Patience Manzi, mvulana wa miaka 16 ambaye anapata mafunzo ya kuwalinda wasichana. Shoffy Manishimure, mvulana wa miaka 16 alisema kizuri zaidi alichojifunza ni kumlinda dada yake.Ni jukumu langu kama mvulana kumlinda dada asipate matatizo, alisema. Rwanda ilishuhudia haki za wanawake zikikiukwa wakati wa mauaji ya kimbari ya mwaka 1994 ambapo wanawake 500,000 walibakwa katika siku 100 za umwagaji damu, ambapo makundi ya Wahutu yaliwaua Watusi 800,000 na Wahutu wa msimamo wa wastani. Hata hivyo, taifa hilo dogo la Afrika Mashariki liliwekeza kuondoa dhuluma hizo na likawa kielelezo cha usawa wa jinsia Afrika. Rwanda ina wanawake wengi zaidi serikalini kwani zaidi ya asilimia 60 ya wabunge humo ni wanawake.  <topic>: KITAIFA 